Document ID: /roh_data/filtered/fineweb-2-filterrobots_roh.jsonl.gz/2579

La nova pratica vegn messa a disposiziun da la vischnanca Lumnezia e sa chatta gest sper la chasa communala. La pratica è en l’emprima auzada da la chasa Lumneziana.
Segunda midada spetga il 2019
La midada en la pratica nova saja gartegiada senza incaps. Uschia di Maya Bundi,la dunna dal medi Gian Bundi e collavuratura en la pratica a Vella.
La pratica nova è endrizzada per dus medis. Gian Bundi lavura en in pensum da 100% e Rolf Thouet, l'internist da l'ospital da Glion, en in pensum parzial.
Pli tard vegn lura a surprender il nov medi da chasa da la Lumnezia, Mario Venzin, la pratica da Gian Bundi. Venzin cumenza sia lavur a Vella la stad 2019. La surdada definitiva da la pratica è planisada per la stad 2021.
Investiziun en l'avegnir: La Chasa Lumneziana
La vischnanca Lumnezia ha investì en la chasa Lumneziana 4,8 milliuns francs. Ella dat suttetg a la stizun dal Volg ed a la pratica dal medi. La abitaziun en il suttetg è anc betg endrizzada, la vischnanca tschertga in locatur.
RR novitads 17:00